30. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 5415/οικ. της 18/26 Ιαν. 1963 (ΦΕΚ Β΄ 30) Περί καθορισμού του ποσοστού εκ των εσόδων του κατά το άρθρ. 2 του Νόμ. 3308/1955 λογαριασμού προς ενίσχυσιν των πόρων του Οργανισμού ανεγέρσεως Δικαστικού Μεγάρου Αθηνών. Έχοντες υπ’ όψει τας διατάξεις του άρθρ. 5 παρ. 1 του υπό στοιχ. Α΄ εδαφ. ι΄ του Νόμ. 4281/1962 «περί Οργανισμού Ανεγέρσεως Δικαστικού Μεγάρου Αθηνών κλπ.», αποφασίζομεν: Καθορίζομεν το ποσοστόν εκ του πραγματοποιηθησομένου εσόδου, υπέρ του, κατά το άρθρ. 2 του Νόμ. 3308/1955, Ειδικού Λογαριασμού, «Ανέγερσις Δικαστικού Συγκροτήματος εν Αθήναις», κατά την διάρκειαν του έτους 1963, εις είκοσι πέντε επί τοις εκατόν, προς ενίσχυσιν των πόρων του συσταθέντος Οργανισμού Ανεγέρσεως Δικαστικού Μεγάρου Αθηνών. 